Selliste kauaoodatud filmide puhul on alati oht ajada enda ootused liiga suureks ja seetõttu pettuda. Veel hullem, film võib kannatada "Tähesõdade" sündroomi käes. Kui "Tähesõjad: Osa I - Nähtamatu oht" 1999. aastal kinodesse jõudis, tõsteti see kiiresti poodiumile, sest uut osa George Lucase eeposest oldi nii kaua oodatud. Alles hiljem, filmi teist-kolmandat korda üle vaadates hakkasid  filmisõbrad selle kui tobeduse peale vaikselt itsitama. Nüüd on Jar-Jar Binks figureerimas pea igas 'tüütute filmitegelaste' nimekirjas. Ma tõesti südamest loodan et "Avatar" selle tõve käes ei vaevle, sest see mida ma kinos nägin, oli väga võimas.